ATKV TIENERTONEEL ROODEPOORT STREEKSFEES (info) – Roodepoort Theatre
Tickets OVATION YOUTH DANCE presents TINKER BELL
ATKV TIENERTONEEL TONEELSLYPSKOOL
OOR EEN STEM
RLT QUIZ NIGHT AT STAGES
JOZI COMMUNITY THEATRE & DANCE FESTIVAL
ATKV TIENERTONEEL ROODEPOORT STREEKSFEES (info) ABOUT THE SHOW
ATKV-Tienertoneel weer by die Roodepoort-teater
Ervaar opwindende jong talent, vernuwende teater en inspirasie by vanjaar se ATKV-Tienertoneel. Teatergroepe van verskeie hoërskole gaan die Roodepoort-teater aan die brand speel tydens die streeksfees van 7 tot 12 Augustus.
ATKV-Tienertoneel is die oudste projek van die Afrikaanse Taal- en Kultuurvereniging (ATKV) en word hierdie jaar vir die 53ste keer aangebied met so veel as 200 deelnemende hoërskoolteatergroepe van regoor Suid-Afrika. Hierdie gewilde toneelprojek bied ’n platform vir die ontginning van jong teatertalent terwyl teatergehore ook geskep en ontwikkel word.
Die streeksfees begin elke middag om 16:00 en kan gratis bygewoon word deur gehoorlede. Van Maandag tot Vrydag sal 24 produksies teen mekaar meeding. Die vier beste produksies kom dan die Saterdag teen mekaar te staan.
Die allerbeste produksies uit al 200 wat nasionaal deelneem sal deurdring na die groot nasionale finaal wat by die Kunstekaap-teater in Kaapstad aangebied word van 4 tot 7 Oktober. Die 15 finaliste sal in die eerste week van September ná afloop van al elf die streeksfeeste (Pretoria, Roodepoort, Ermelo, Potchefstroom, Sasolburg, Bloemfontein, Durban, Windhoek, Port Elizabeth, Durbanville, en natuurlik Kaapstad) aangekondig word.
Die ATKV se kerningesteldheid is die Afrikaanse taal en kultuur. Taal en kultuur word as sodanig deur die ATKV beskou as van die belangrikste mediums waardeur Suid-Afrikaners beter begrip vir mekaar kan ontwikkel. Die ATKV se hooffokusse is benewens taal ook die kunste, gemeenskappe en die onderwys wat gedek word deur ’n verskeidenheid nasionale projekte. Hierdie projekte word bedryf vanuit die ATKV se hoofkantoor in Randburg, sy agt streekskantore asook op plaaslike vlak deur ongeveer 300 ATKV-takke in Suid-Afrika en Namibië.
Besoek www.atkv.org.za vir meer inligting oor ATKV-Tienertoneel en al die ander projekte wat die ATKV aanbied.
Post navigation MICHAEL JONATHAN AS MICHAEL JACKSON (info) → Search for: